**Aneks**

**Përmbledhja e raportit individual të konsultimit për secilin projektakt**

Më poshtë jepet përmbledhja e përmbajtjes së raportit individual të konsultimit për secilin projektakt. Modeli i strukturuar paraqitet si pjesë e Shtojcës 5d të këtij Udhëzuesi.

1. **Titulli i projekt-aktit**

Projektligj për shfuqizimin e ligjit nr.115/2017 “Për krijimin e Agjencisë Kombëtare të Diasporës”, i ndryshuar

1. **Kohëzgjatja e konsultimeve**

Konsultimi publik për projektligjin ka patur një kohëzgjatje prej 28 ditë kalendarike nga momenti i shpalljes në regjistrin elektronik të konsultimeve publike. Projektakti u shpall për konsultim në datë 22.6.2022 dhe afati i fundit ishte data 19.7.2022. Nuk ka patur asnjë koment për konsultimin e këtij dokumenti.

1. **Metodat e konsultimit**

Konsultimi publik u krye nëpërmjet regjistrit elektronik të konsultimit publik, gjatë periudhës 22.6.2022–19.7.2022.

Ndërkohë janë zhvilluar disa takime konsultuese me anëtarët e grupit ndërministror të punës të ngritur për hartimin e këtij projektligji me urdhër të Ministrit të Punëve të Jashtme nr.194, datë 3.6.2022. Takimet në strukturat e brendshme kanë filluar të diskutojnë që me miratimin e VKM nr.81, datë 9.2.2022 “Për përcaktimin e fushës së përgjegjësisë shtetërore për Ministrinë për Evropën dhe Punët e Jashtme, sipas të cilit, çështjet e diasporës do të ishin nën përgjegjësinë e MEPJ-së.

Nga miratimi i urdhrit të Ministrit nr.194, datë 3.6.2022, janë mbajtur takime në datat 6 dhe 9 qershor 2022.

Takimet e para kanë synuar të vlerësojnë kuadrin ligjor ekzistues, kontributin e Agjencisë në 5 vjet, rolin që ka pasur MEPJ në veprimtarinë e Agjencisë.

Takimi i parë, pas miratimit të urdhrit, ka qenë i një natyre prezantuese të arsyeve të nismës së marrë nga MEPJ për shfuqizimin e ligjit nr.115/2017 “Për krijimin e Agjencisë Kombëtare të Diasporës”, i ndryshuar, arsyet përse ky opsion është më produktiv, avantazhet dhe dizavantazhet.

Takimi i dytë ka pasur në fokus propozimet konkrete në ndërhyrjet legjislative, si dhe në Ligjin për Diasporën, nisur nga fusha e përgjegjësisë së anëtarëve të grupit, kontributin që mund të japin këto drejtori si dhe këndvështrimin e tyre mbi përmbajtjen e këtij ligji ekzistues dhe projektligjeve të reja.

Projektligji është konsultuar paraprakisht edhe me Ministrinë e Drejtësisë, Ministrinë e Financave dhe Ekonomisë dhe Departamentin e Administratës Publike.

1. **Palët e interesuara të përfshira** *(Shënoni të gjithë palët e interesuara, ose organizata ose individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit, duke përfshirë palët e interesuara që morën pjesë në grupin e punës për hartimin e aktit)*.

Grupit Ndërministror i Punës, i ngritur për hartimin e këtij projektligji, me urdhër të Ministrit për Evropën dhe Punët e Jashtme nr.194, datë 3.6.2022, ka në përbërje, si vijon:

Z. Armand Skapi, Sekretar i Përgjithshëm, Kryetar;

Z. Sokol Dedja, Drejtor i Përgjithshëm i Çështjeve Politike dhe Strategjike;

Znj. Ilda Dega, Drejtor i Përgjithshëm së Buxhetit dhe Menaxhimit Financiar;

Znj. Inida Methoxha, Drejtor i Drejtorisë së Drejtës Ndërkombëtare dhe Traktateve;

Z. Refik Golli, Përgjegjës Sektori në Drejtorinë e Drejtës Ndërkombëtare dhe Traktateve;

Znj. Enkeleda Riza, Përgjegjës Sektori e Diasporës në Drejtorinë e Diplomacisë Publike dhe Diasporës.

Mendim kanë dhënë dhe institucionet si vijojnë:

Ministria e Drejtësisë,

Ministria e Financave dhe Ekonomisë,

Ministri i Shtetit për Marrëdhëniet me Parlamentin,

Departamenti i Administratës Publike.

Shpallja e projektligjit në regjistrin elektronik të konsultimit publik të projektakteve ishte një konsultim i hapur për çdo individ apo organizatë e interesuar për të dhënë mendim apo sugjerime mbi projektaktin.

**Pasqyra e komenteve** të mara me arsyetimin e komenteve të pranuara/të refuzuara*(Organizoni komentet/propozimet e pranuara sipas çështjes që ato ngritën; gruponi komente të ngjashme së bashku dhe renditini palët e interesuara që i ngritën ato; Shpjegoni cili ishte vendimi i marrë dhe sqaroni shkurtimisht arsyet për këtë vendim.)*

|  |  |  |  |  |
| --- | --- | --- | --- | --- |
| **Çështja e adresuar** | **Komenti** | **Palët e interesuara**  | **Vendimi**  | **Arsyetimi** |
| Implikimi i kostove financiare shtesë të lidhura kryesisht me përfitimet e punonjësve pas përfundimit të marrëdhënieve të punës | Të dërgohet pranë DAP për mendim. | DAPMFE | I pranuar |  |
| Ushtrimi i funksioneve, kompetencave, përgjegjësive dhe detyrave të AKD deri në krijimin/organizimin e strukturës/institucionit përkatës | Riformulimi i nenit 2, pika 1 si vijon:*1. Funksionet, kompetencat, përgjegjësitë dhe detyrat e përcaktuara për Agjencinë Kombëtare të Diasporës do të vijojnë të kryhen nga kjo agjenci deri në krijimin/organizimin e institucionit/strukturës përkatëse përgjegjëse për to.* | DAPMD | I Pranuar |  |
| Rregullimi i trajtimit të stafit të AKD pas mbylljes së institucionit | Riformulimi i nenit 2, pika 2 si vijon:*2. Nëpunësit civilë aktualë dhe punonjësit aktualë marrëdhëniet e punës së të cilëve rregullohen në bazë të dispiztave të Kodit të Punës, të Agjencisë Kombëtare të Diasporës, të trajtohen përkatësisht sipas dispozitave të legjislacionit për nëpunësin civil dhe Kodit të Punës, në rastin e mbylljes dhe ristrukturimit të institucionit.* | DAPMD | I Pranuar |  |
|  |  |  |  |  |
|  |  |  |  |  |
|  |  |  |  |  |